สวัสดีคะ ดิฉันพึ่งคลอดลูก ตรวจหลังคลอดตอนเดือนครึ่ง เลือกที่จะคุมกำเนิดโดยการฉีดยาคุม3เดือน หลังฉีดช่วงแรกมีเลือดออกกะปริดกะปรอย แต่พักหลังมานี้ มาเยอะมาทุกวัน มาพอชุ่มผ้าอนามัย มีอาการปวดท้องน้อยร่วมด้วย แบบนี้ควรฉีดต่อไหมคะ มีโอกาสที่เลือดจะออกน้อยลงหรือหยุดออกไหมคะ อันตรายไหม ให้นมลูกอยู่จะเปลี่ยนไปฉีดแบบ1เดือนได้ไหมคะ
สวัสดีค่ะ การฉีดยาคุมจัดเป็นวิธีคุมกำเนิดที่ปลอดภัยในระหว่างให้นมบุตรมีโอกาสตั้งครรภ์น้อยกว่า 1% ถ้าฉีดตามกำหนดและในสถานพยาบาลที่เชื่อถือได้แต่อาจมีผลข้างเคียงจากยาฉีดคุมกำเนิดได้แก่-เลือดออกกระปริดกระปรอยทางช่องคลอด-ประจำเดือนมาคลาดเคลื่อนหรือไม่มา-ปวดศีรษะ-ปวดท้อง-น้ำหนักเพิ่มหากเลือดออกมามากชุ่มผ้าอนามัย ปวดหน่วงท้องน้อยนั้น ควรไปพบสูตินรีแพทย์เพื่อหาสาเหตุอื่นๆที่เป็นไปได้ร่วมด้วยเช่นการติดเชื้อหรือเนื้องอกในอวัยวะสืบพันธุ์เพศหญิง เพราะการฉีดยาคุมมักทำให้เป็นเลือดออกกระปริดกระปรอยเท่านั้น ยาคุมแบบ 3 เดือนหรือ 1 เดือนมีผลข้างเคียงที่คล้ายกันค่ะ